**Дарсны темасы: Агьмат Жачаев**

**«Аш гесек» (II-нчи бёлюк)**

***Дарсны мурады: 1.***Охувчуланы адабиятгъа, тилге бакъгъан сюювюн оьсдюрюв.

 **2.**Поэманы II-нчи бёлюгюню аслу маънасын, оюн, идеясын

 ачмакъ.

 **3.**Ватаныбызгъа бакъгъан сюювюн артдырыв ва генглешдирив.

***Дарсны алатлары:*** компьютер, проектор, интерактивная доска, шаирни сураты,

 китап ва аш выставка, тамгазет, будай башлар.

***Дарсны барышы: 1.Къурув вакъти.***

 - Яшлар уьйге не берилген эди?

**Ох.:** А.Жачаевни «Аш гесек» деген поэмасыны I-нчи бёлюгюн чебер охуп, гесегин

 гёнгюнден уьйренме.

 - Яшлар дарсгъа гьазирлигигизни гёрсетигиз гьали, ким айтар поэмадан

 ушатгъан гесегин гёнгюнден?

**Ох.:** Мал жыймагъа мени чолам болмады,

 Бугюн сизге байлыгъымны бёлмеймен.

 Гьёкюнчюм ёкъ оьмюр сюрген кююме,

 «Гьай, аман!» - деп, бармакъ хабып оьлмеймен.

 Оьзюнден сонг къоя буса яман ат,

 Тувмагъаны кёп де къолай эрлени.

 Бугюн сизге мен этемен аманат.

 Терим булан сугъарылгъан ерлени.

**Ох.: Атаева** Аян болсун сизге мени талчыгъым,

 Магъа чы не, мен дюньядан таяман…

 Ишлейгенлер, чачагъанлар аз болуп,

 Тишнейгенлер арта бара – шо яман!

 Топуракъгъа сый этсегиз сиз гьаман,

 Сыйланарсыз тюшмей сыйдан, абурдан

 Янын салып ятмагъанда савунда

 Ятмагъа тынч бола дейлер къабурда…

**М.:** Яшлар гьали поэманы I-нчи гесегини ахырынчы бёлюгюн чебер охуюкъ.

**Ох.:**  Будай тарлав… Будайы ёкъ: орулгъан.

 Она бир яш, тура авуп гетмеге…

 Не этсин , пакъыр ачлыгъындан ёрулгъан,

 Будай башлар излей къурмач этмеге.

 Шо яш менмен… Яшда гёрген яшынмай.

 Ачлыкъ бизин баврубузну яра эди.

 Кисесинден къурмач ийис гелеген

 Мендей нече арыкъ яшлар бар эди.

**Ох.:** Ач йылларда жымчыкълагъа къошулуп,

 Будай арба оьтген ёлда чаба эдик.

 Гьай, нагагь бир тюшюп къалгъан башланы

 Ач къушлардан алда яшлар таба эдик.

 Барны гёрсе мени будай къурмачым,

 Бары яшлар къала эдилер ялына,

 Бизин учун къурмачыбыз бир къысым

 Тие эди сав дюньяны малына.

**М.:** Яшлар, биз чебер охугъан, гёнгюнден уьйренген «Аш гесек» деген поэманы

 авторы кимдир?

 **Ох.:** Агьмат Жачаев (сураты)

**М.:** Яшлар А.Жачаев къайда ва къачан тувгъан?

**Ох.:** А.Жачаев бизин юртлубуз. Ол 1939-нчу йылда Эрпели юртда тувгъан.

 (Эрпели юрт)

**М.:** Гёремисиз яшлар, А.Жачаев сизин юртлугъуз. Эрпели юрт – табиатны гёзел

 ниъматлары кёп ер.

 Шо гёзелликни йырлагъан ва энниден сонг да йырлажакъ шолай пагьмулу

 шаиригиз баргъа сиз оьктем болма боласыз.

**М.:** Яшлар А.Жачаевни башлапгъы шиърулары къайда чыкъмагъа башлай?

**Ох.:** «Ленин ёлу» газетде, «Дослукъ» альманахда.

**М.:** Лап биринчи китабы къачан чыгъа, ва не ат булан чыгъа?

**Ох.:** 1974 йылда «Ёлугъув» деген китабы чыгъа.

**М.:** Яшлар А.Жачаев бизге ким гьисапда белгили?

**Ох.:** Журналист, шаир, таржумачы гьисапда белгили. Шаир ва журналист

 касбуну юрютюп турагъанлы 40 йыл бола.

**М.:** Яшлар, А.Жачаев гьали буссагьатда да «Ёлдаш» газетни адабият ва инче

 саният бёлюгюню башын тутгъан.

**М.:** Шаир дагъы да не ишде чалыша?

**Ох.:** Таржумачы.

**М.:** Яшлар, дагъыстанда къумукълардан къайры кёп миллетлер де яшай:

 аварлар, лаклар, даргилер.

 А.Жачаев 1994 йылда дарги тилден Агьматхан Абу-Бакарны «Дарги

 къызлар» деген повестин къумукъ тилге гёчюрюп айрыча китап чыгъаргъан.

**М.:** А.Жачаев тилге, анагъа багъышлап кёп шиърулар чыгъаргъан. Тилни

 гьакъындан къанатлы сёзлер айтгъан.

 Сиз боламысыз тилге багъышлангъан къанатлы сёзлер айтма?

**Ох.:** Тилин якъламакъ – элин якъламакъ.

 Ана тил азса – халкъ азар.

 Ана тилин сыйлагъан иуялмас.

**М.:** Яхшы, кёп арив.

 Гьали тилге багъышлангъан шиърулар охума боламысыз?

**Межиева З.** Ана тилге айып къабур къазылмакъ

 Бу эки сёз алгъышланып алса эди.

 Алтын варакъ булан тюгюл язылма

 Ярамасдай азиз болуп къалса эди.

 Алтын тёбе берсе магъа харж ёкъда

 «Муна сагъа билим, яшав, гьакъыл!» - деп,

 Ана тилим алар эдим озокъда,

 Алтын хазнам мени анна тилим деп.

**Ох.:** Ана тилим булан юрек тав чакъы,

 Ана тилге къурбан болуп гетермен,

 Ана тилим – алтын хазнам бар чакъы,

 Абдырап мен ал байракъны гётермен.

**М.:** Гьали мен сизге А.Жачаев оьзю шиъруланы нечик къужурлу, чебер, къурч

 охуйгъанына тынглатмагъа сюемен.

 (сурат, кассета)

**М.:** Ватанны сююв анагъа бакъгъан сюювден башланадырн. А.Жачаевни ананы

 гьакъында язгъан бары да шиъруларын жыйса, бир уллу китап болар эди.

 Анагъа абур, сый эте туруп, шаир булай яза.

 (экран)

 Ерде этген яхшылыгъым кёп буса

 Юлдузлардан эсе кёкде янагъан

 Шону учун алгъыш – макътав этигиз

 Магъа тюгюл, мени тапгъан анагъа.

**М.:** Сиз магъа тилге багъышлангъан шиърулар охудугъуз, менден сизге анагъа

 багъышлангъан йыр.

 ( йыр, ананы сураты)

**М.:** Яшлар, геремисиз ана бизге нечик аявлу буса, ана тилде шолай аявлу.

**М.:** Шаирни яратывчулугъу оьтесиз генг. Ону асарларында табиатны гезеллиги,

 ананы келпети, дав ва парахатлыкъ, а шва ачлыкъ темалар аслу, гермекли

 ерни тута.

**М.:** Яшлар, гетген дарсда гечген «Аш гесек» деген поэманы I-нчи гесегини аслу

 маънасы недир?

**М.:** Къарт сабанчы уланларына нечик васият эте?

**Ох.:** Мал жыймагъа чолам болмады, сизге байлыгъымны белмеймен.

**М.:** Сабанчы уланларына нени аманат эте?

**Ох.:** Тери булан сугъарылгъан ерлени.

**М.:** Дагъы да, яшлар, къарт сабанчы негер талчыгъа?

**Ох.:** Ишлейгенлер, чачагъанлар аз болуп, тишнейгенлер арта бара шо яман.

**М.:** Ишге, загьматгъа байлавлу айтывлар айтайыкъ:

**Ох.:** -Ач хадирин – токъ билмес.

 -Ишлемеген – тишнемес.

 -Авузну тиш – адамны иш безей.

**М.:** Атасыны васиятын уланлары яшавгъа чыгъарамы?

**Ох.:** Чыгъара.

**М.:** Дав йылларда ачдан оьлмес учун яшлар ва фронтдагъылар не этме борчлу

 бола?

**О.:** Будай башлар излей къурмач этмеге.

 (Сабанчыгъа шиъру)

**М.:** Яшлар, бугюн биз «Аш гесек» деген поэманы экинчи белюгю булан таныш

 болайыкъ.

 Башлап сезлюк иш.

 *Ултан* – подошва

 *Акъубалы* –

 *Къылыкъ* –

 *Тизден чеге* – тобукъдан турмакъ

 *Къопгъаны* –

(Муаллим яшлагъа уьйге иш тапшура. «Аш гесек», деген темагъа сочинение язмакъ).

 Муаллим поэманы гесегин чебер охуй.

**М.:** Яшлар, нечик таъсир этди сизге шу мен охугъан гесек?

**М.:** Нечик ойланы тувдурду?

**М.:** Нечик гьислеригизни уятды?

**Ох.:**  Мени йылавларым гелди, дав йыллар эсиме гелди, биз гьалиги девюрню

 адамлары токълукъда яшайбыз, шону учун болма ярай бир-бирде ашны

 хадирин билмей къоябыз, ашгъа абур этмейбиз.

**М.:** Шаир инсан береген антланы къайсыларын эсгере?

 «Шу нарыста гьакъына»

 «Кек гьакъына»

 «Анам берген сют гьакъына»

 «Къуран гьакъына»

 «Гюн гьакъына»

**М.:** Ашны атын тутуп шаир неге бары да антлардан оьрге сала?

**Ох.:** Гертиден де шаир бары да антлардан эсе аш гесекни оьрге сала.

 Ачлыкъ оьтсе, аш гесекни алдында

 Тизден чеге тиленчи де, пача да – деген сёзлер шондан гючлю ант ёкъгъа

 шагъатлыкъ эте. Неге тюгюл ашдан сыйлы дагъы зат екъ. Гьатта – шонча

 сыйлы алтын-гюмюш де ташгъа тенг болуп токътай, неге тюгюл олар инсанны

 токъ этмей.

**М.:** Яшлар, токъ – ач, дав – парахат, къарт – яш, эртен – ахшам деген сезлеге

 къаршы маъналы сезлер табыгъыз.

**М.:** Яш къолундан сав булканы тюшюргенде, шаирни гез алдында ач йылланы

 нечик толкъунлары герюне?

 1.Ач йылланы толкъунларын геремен

 Къарт анамны гебюк тюслю чачында.

 2.Сабанчыны къызгъандым, шо аш учун

 Анасыны ол увузун къусагъан.

 3.Гебюк къусуп оьлегенлер ачындан

 4.Ачдан оьлген хоншу яшны шо ясы.

 5.Гьайван йимик юлкъгъан халта-хултаны.

 6.Бал татытып нече керен чайнагъан

 Юлкъуп алып эшигини ултанын.

**М.:** Дав йылланы эсгере туруп бизин школада тарих дарслардан дарс береген

 школабызны завучу Ш.Магомедовна булай айта эди: Сакътиян белбавланы,

 яда сакътияндан этилген гьар тюрлю затланы къайнатып, адамлагъа сувун

 ичире болгъан. Дагъы да яшлар хабар деп къоймагъа ярамай, болгъан иш.

 Ашама ашы екъ бек ярлы къатын ахшам болгъанда къазангъа билев таш

 салып, аш этегенде йимик, ону къайната туруп, яшларына: «Гьали аш

 бишежек, яшларым, гьали бишежек, сиз ятып туругъуз», - деп оланы алдатып

 юхлатгъан дейлер.

 Дав йылланы, ачлыкъны гьакъында сейлей туруп 900 гюн блокадада тургъан

 Ленинградлы къызъяш Таня Савичева эсге геле. Таняны агьлюсюнден 6 адам

 бирерлетип гюлледен тюгюл, ачлыкъдан оьле.

***Дневник Тани Савичевой (симфония блокадного Ленинграда***)

 *-28 декабря 1941 года. Женя умерла в 12 часов утра.*

 *-Бабушка умерла 25 января 1942 года в 3 часа дня.*

 *-Лёка умер 17 марта в 5 часов утра.*

 *-Дядя Вася умер 13 апреля в 2 часа ночи.*

 *-Дядя Лёша 10 мая в 4 часа дня.*

 *-Мама – 13 мая в 7.30 утра 1942 года*

 *«Савичевы умерли».*

 *«Умерли все».*

 «Осталась одна Таня»

 Этот дневник на процессе Нюрнбергском,

 Был документом страшным и веским,

 Плакали люди, строчки читая,

 Плакали люди, фашизм проклиная.

 Танин дневник – это боль Ленинграда,

 Но прочитать его каждому надо

 Словно кричит за страницей страница:

 «Вновь не должно это всё повториться!»

**М.:** Яшлар, гьалиги вакътиде бир-биревлер ашны аямайгъанлыкъны, ону пурч

 этегенликни суратлайгъан ерлерин поэмадан табайыкъ.

**Ох.:** …Яш къолундан сав булканы тюшюре

 …Герюп къалдым биревню нас аягъын.

**М.:** Ашама тепсиде олтургъанда ашны битдирип болмай кеп гесегин пурч

 этебиз.

Яшлар 1.не этсе ашлыкъ бола?

 2.нечакъы къыйын текмеге герек ашны болдурмакъ учун?

***Гелигиз гьали шо гьакъда сейлейик…***

 1.топуракъ сюрюм

 2.чачывлар чачыла

 3.будай оьсе

 4.чала

 5.ашлыкълар жыйыла

 6.инныргъа тегюле

 7.къурута

 8.элей

 9.будай тирменге бара.

Сонг аналарыбыз исси къоллары булан, бары сюювюн де салып, бишип-гююп керюк алда бизге экмеклер бишире. Гебюк йимик сют татыйгъан экмекни ярты хабып ташламагъа бизге айыпдыр.

Дав йылланы, ачлыкъны эсгере туруп, айтма сюемен: бир гюнге бир адамгъа къылыкъдан толгъан къап-къара ашдан ишлейгенлеге – 250 гр., ишлемейгенлеге – 150 грамлагъа салып бере болгъан.

**М.:** Къарагъыз, яшлар, бу ниъматгъа, бу берекетге, бу ашны эркинлигине къарамайлы биз ашны асырама, аяма, хадирин билме герекбиз. Станокланы артында ишлей туруп, бизин совет халкъ, авлакъларда къартлар, къатынлар, яшлар, сувукъ, исси демей къурсагъы ашдан тоймайгъан кюйде уьстюнлюкню гюнюн болгъан чакъы ювукъ этмеге кеп къыйын текгенлер. Бизге, яшлар, шону унутмагъа ярамай. Сизде шону гележек наслулагъа англатмагъа герексиз! Гьали сиз оьзюгюз анна тилге, анагъа, давгъа, ашлыкъгъа багъышлап бир-эки сезлер язгъанны сюер эдим. Нечик ачыкъ этип, айтмагъа боласыз.

**Ох.:**  Язывчу нече де уста кюйде, топуракъгъа, ашгъа нечик сююв булан янашма герекни англата. Ашама сюйген булан болуп къалмай экен. Ашлыкъны болдурмакъ учун топуракъгъа кеп къуллукъ этип, загьмат текмеге герекбиз.

**Беклешдирив:** Яшлар, биз бу поэманы охудукъ, аслу маънасын англадыкъ. Гьали энни магъа айтыгъыз автор поэмагъа «Аш гесек» деп неге ат къойгъан.

**Ох.:** Аш бары затны башы экенге. «Хлеб – всему голова»

**(Бир нече яш охуй)**

 Аш гесекни алышдырмай алтын да,

 Алышдырмай аракъ чакъы акъча да

 …Ачлыкъ оьтсе, аш гесекни алдында

 Тизден чеге тиленчи де пача да.

Кекню ярып яшнайгъан яшмын йимик, поэманы ярып чыкъгъан яшмыны. (Красная нить, лейтмотив деп айта огъар), шо яшмын шу сезлер болуп токътай.

 Ачыбыздан, вай-вай, нече агъардыкъ,

 Ачыбыздан тюшдю бизге гепме де!...

 Аш гесекни хапгъынчагъа бир алдын

 Тарыкъ эди сыйпат бугюн оьпме де.